কুষ্টিয়া

কুষ্টিয়া (শুনুন) বাংলাদেশের দক্ষিণ-পশ্চিমাঞ্চলের খুলনা বিভাগের কুষ্টিয়া জেলার সদর উপজেলার একটি শহর। কুষ্টিয়া পৌরসভার আয়তন ৫৪.১৩ বর্গকিলোমিটার (২০.৯০ বর্গমাইল) যা কুষ্টিয়াকে বাংলাদেশের ১৩শ বৃহত্তম শহরের মর্যাদা দিয়েছে।
১৮৬৯ সালে কুষ্টিয়ায় একটি পৌরসভা প্রতিষ্ঠিত হয়। হ্যামিলটন'স গেজেট প্রথম কুষ্টিয়া শহরের কথা উল্লেখ করে। সম্রাট শাহজাহানের রাজত্বকালে এখানে কুষ্টি নদীবন্দর স্থাপিত হয়। এই নদীবন্দর ব্রিটিশ ইস্ট ইন্ডিয়া কোম্পানি বেশি ব্যবহার করত। কিন্তু কুষ্টিয়াই নীলচাষী ও নীলকরদের আগমনের পরেই নগরায়ন শুরু হয়। ১৮৬০ সালে কলকাতার সাথে কুষ্টিয়ার সরাসরি রেললাইন স্থাপিত হয়। একারণে এ অঞ্চল শিল্প-কারখানার জন্য আদর্শ স্থান বলে তখন বিবেচিত হয়েছিল। তৎকালীন সময়ে কুষ্টিয়াই রেনউইক যজ্ঞেশ্বর অ্যান্ড কোম্পানি লিমিটেড (১৮৯৬), মোহিনী মিল (১৯০৮) প্রতিষ্ঠিত হয়।
কুষ্টিয়া রাজধানী ঢাকা থেকে পশ্চিমে, খূলনা থেকে উত্তরে এবং রাজশাহী থেকে দক্ষিণ-পূর্বে, ২৩º৪২΄ উত্তর অক্ষাংশ থেকে ২৩º৫৯΄ উত্তর অক্ষাংশ পর্যন্ত এবং ৮৮º৫৫΄ পূর্ব দ্রাঘিমাংশ থেকে ৮৯º০৪΄ দ্রাঘিমাংশে অবস্থিত। এর মোট আয়তন ৫৪.১৩ বর্গকিলোমিটার (২০.৯০ বর্গমাইল)।
কুষ্টিয়া শহরে ০২টি বাস টার্মিনাল রয়েছে।
কুষ্টিয়া শহরে ০৩টি রেলওয়ে স্টেশন রয়েছে।
কুষ্টিয়াই কোন বিমানবন্দর নেই। তবে ২০১৯ সালের এক সম্মেলনে কুষ্টিয়া-৩ আসনের এমপি মাহবুবউল আলম হানিফ কুষ্টিয়াই বিমানবন্দর নির্মাণের জন্য আশ্বাস দিয়েছেন।
কুষ্টিয়া জেনারেল হাসপাতাল ১৯৬২ সালে স্থাপিত হয়। ১৯৬৩ সালে ১০০ শয্যা নিয়ে যাত্রা শুরু করে। ২০০০ সালে হাসপাতালটি ১৫০ শয্যায় উন্নীত হয়, সর্বশেষ ২০০৭ সাল থেকে বর্তমানে হাসপাতালের শয্যা ২৫০টি। কুষ্টিয়া মেডিকেল কলেজ নির্মাণাধীন থাকায়, কুষ্টিয়া মেডিকেল কলেজের কয়েকটি বিভাগের অস্থায়ী ক্যাম্পাস হিসেবে কুষ্টিয়া জেনারেল হাসপাতাল ব্যবহার করা হতো। এর সময়কাল ২০১৩-বর্তমান। ২০২৪ সালের মার্চ মাসে অস্থায়ী ক্যাম্পাসগুলো মূল ক্যাম্পাসে স্থানান্তরিত হয়।
কুষ্টিয়া জেলায় ০১টি সরকারি ও ০১টি বেসরকারি মেডিকেল কলেজ রয়েছে।
কুষ্টিয়া শহরের উল্লেখযোগ্য বেসরকারি হাসপাতাল ও ক্লিনিকের তালিকা -
কুষ্টিয়া শহরের পূর্ব দিকে ছেউড়িয়ায় লালন শাহের মাজার অবস্থিত। ১৯৬৩ সালে বর্তমান মাজারটি নির্মাণ করা হয়। এখানে আরো লালন মিউজিয়াম, একতারা (ভাস্কর্য), লালন ভাস্কর্য ইত্যাদি রয়েছে। বছরে দুই বার লালন মেলা হয়ে থাকে।
কুষ্টিয়া পুরাতন শহর হওয়ার এখানে পুরো শহর জুড়ে প্রচুর পরিমাণে পুরাতন ভবন রয়েছে। এর মধ্যে মিল পাড়ার নাম উল্লেখযোগ্য। দর্শনীয় ভবন গুলোর উল্লেখযোগ্য হলো কুষ্টিয়া পৌর ভবন, রজব আলী খান চৌধুরী ভবন, কোহিনুর ভিলা।
কুষ্টিয়া শহরের একটি অন্যতম আকর্ষণীয় স্থান হলো কুষ্টিয়া পৌরসভার কার্যালয়। এখানে একটি পার্ক ছাড়াও বিভিন্ন দর্শনীয় ভবন ও স্থাপনা রয়েছে।
কুষ্টিয়া পৌর ভবন একটি প্রাসাদ সমতুল্য ভবন। পূর্বে এটি সতীশ সাহার জমিদার বাড়ি ছিল। ১৯৬৬ সাল থেকে ভবনটি কুষ্টিয়া পৌরসভার কার্যালয় হিসেবে ব্যবহৃত হচ্ছে।
বিজয় উল্লাস বাংলাদেশের স্বাধীনতা যুদ্ধ সম্পর্কিত একটি ভাস্কর্য। মুক্তিযুদ্ধের বিজয়ের আনন্দকে স্মরণীয় করে রাখতে ১৯৯৫ সালে কুষ্টিয়া পৌরসভার উদ্যোগে ভাস্কর্যটির নির্মাণ করা হয়।
পালকি ও বেহারা একটি ভাস্কর্য, ২০০৯ সালে তৎকালীন পৌর মেয়র এর ভিত্তিপ্রস্তর স্থাপন করেন।
শিকোড়ের সন্ধানে একটি দেওয়াল ভাস্কর্য, ২০১৯ সালে এটি তৈরি করা হয়।
কুষ্টিয়া শহরের বেশ কিছু পার্ক বা উদ্যান রয়েছে। এগুলো গুলো হলো রেইনউইক পার্ক ও রিসোর্ট, কামরুল ইসলাম সিদ্দিক পৌর শিশু পার্ক, শহীদ রাষ্ট্রপতি জিয়াউর রহমান শিশু পার্ক, কুষ্টিয়া পৌর পার্ক, কুষ্টিয়া ডিসি কোর্ট পার্ক, কুষ্টিয়া জেলা পরিষদ রবীন্দ্র-লালন উদ্যান, কুষ্টিয়া জেলা কাউন্সিল পার্ক।